Úradný vestník L 145 , 08/06/1990 S. 0030 - 0031

Fínske špeciálne vydanie: Kapitola 3 Zväzok 32 S. 0215

Švédske špeciálne vydanie: Kapitola 3 Zväzok 32 S. 0215



Rozhodnutie Komisie z 10. mája 1990, ktorým sa stanovujú kritériá pre schvaľovanie organizácií a združení chovateľov, ktoré zakladajú alebo vedú plemenné knihy pre čistokrvné plemenné ovce a kozy (90/254/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/361/EHS z 30. mája 1989, ktorá sa týka čistokrvných plemenných oviec a kôz [1], najmä na jej prvú zarážku článku 4, keďže vo všetkých členských štátoch plemenné knihy vedú alebo zakladajú plemenárske organizácie alebo združenia, alebo príslušné úrady; keďže je teda potrebné stanoviť kritériá pre schvaľovanie plemenárskych organizácií alebo združení; keďže plemenárske organizácie alebo združenia musia požiadať o úradné schválenie kompetentné orgány toho členského štátu, na území ktorého sa nachádza ich ústredie; keďže ak plemenárske organizácie alebo združenia spĺňajú isté kritériá a majú definované ciele, orgány členského štátu, ktoré požiadali o schválenie, ich musia úradne schváliť; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 Plemenárske organizácie a združenia, ktoré vedú alebo zakladajú plemenné knihy, musia s cieľom úradného schválenia odovzdať žiadosť orgánom členského štátu, v ktorom sa nachádza ich ústredie. Článok 2 1. Orgány daného členského štátu musia úradne schváliť akékoľvek plemenárske organizácie alebo združenia, ktoré vedú alebo zakladajú plemenné knihy, ak tieto spĺňajú podmienky stanovené v prílohe. 2. V členskom štáte, v ktorom už pre akékoľvek plemeno existuje jedna alebo viacero plemenárskych organizácií alebo združení, môžu však orgány daného členského štátu schválenie novej plemenárskej organizácie alebo združenia odmietnuť, ak by sa tým ohrozilo zachovanie plemena alebo zootechnický program existujúcich organizácií alebo združení. V takomto prípade príslušný členský štát informuje Komisiu o udelených schváleniach a prípadoch, keď bolo schválenie odmietnuté. Článok 3 Ak ktorákoľvek plemenárska organizácia alebo združenie, ktoré vedie plemenné knihy, prestane dôsledne dodržiavať podmienky uvedené v prílohe, orgány členského štátu takejto organizácii alebo združeniu úradné schválenie odnímu. Článok 4 Toto rozhodnutie je adresované členským štátom. V Bruseli 10. mája 1990 Za Komisiu Ray Mac Sharry člen Komisie [1] Ú. v. ES L 153, 6.6.1989, s. 30. -------------------------------------------------- PRÍLOHA Aby mohli byť plemenárske organizácie alebo združenia, ktoré vedú alebo zakladajú plemenné knihy, úradne schválené, musia: 1. mať právnu subjektivitu v súlade s legislatívou platnou v členskom štáte, v ktorom o schválenie žiada; 2. kompetentným orgánom preukázať, že: a) pracujú účinne; b) sú schopné vykonávať kontroly potrebné pre zaznamenávanie pôvodov; c) majú dostatočne početné stádo na to, aby mohli vykonávať program zlepšenia plemena alebo, v prípade potreby, majú dostatočne početné stádo na zachovanie plemena. d) sú schopné využiť údaje o úžitkovosti hospodárskych zvierat potrebné pre vykonávanie vlastného programu zlepšovania alebo zachovávania plemena; 3. mať pravidlá, ktoré sa týkajú: a) popis charakteristických znakov plemena alebo plemien; b) systému na identifikáciu zvierat; c) systému zaznamenávania pôvodov; d) popis chovných cieľov; e) systémov na využívanie údajov o úžitkovosti hospodárskych zvierat, ktoré umožňujú posúdenie genetickej hodnoty daných zvierat; f) rozdelenia plemennej knihy, v prípade, že existujú rozdielne podmienky pre zápis zvierat alebo rozdielne postupy pre hodnotenie zvierat zapísaných do plemennej knihy; 4. mať stanovy, v ktorých je ustanovený najmä princíp nediskriminácie členov. --------------------------------------------------